অলিম্পিক ক্রীড়া প্রতিযোগিতা
অলিম্পিক ক্রীড়া প্রতিযোগিতা বা অলিম্পিক গেমস ( "ঝোজোলাঁপিক")) হল একটি আন্তর্জাতিক ক্রীড়া প্রতিযোগিতা যেখানে গ্রীষ্মকালীন এবং শীতকালীন অনুষ্ঠানে বিভিন্ন দেশের প্রতিযোগীরা বিভিন্ন ধরনের খেলায় অংশগ্রহন করে। দুইশতাধিক দেশের অংশগ্রহণে মুখরিত এই অলিম্পিক গেমস বিশ্বের সর্ববৃহৎ এবং সর্বোচ্চ সম্মানজনক প্রতিযোগিতা হিসেবে বিবেচিত হয়ে থাকে। অলিম্পিক গেমস প্রত্যেক চার বছর পর পর অনুষ্ঠিত হয়ে থাকে। এর দুটো প্রকরন গ্রীষ্ম এবং শীতকালীন প্রতিযোগিতা প্রত্যেক দুই বছর পর পর হয়ে থাকে, যার অর্থ দাঁড়ায় প্রায় প্রত্যেক দুই বছর পর পর অলিম্পিক গেমসের আসর অনুষ্ঠিত হয়। খ্রীষ্টপূর্ব অষ্টম শতাব্দিতে প্রাচীন গ্রীসের অলিম্পিয়া থেকে শুরু হওয়া প্রাচীন অলিম্পিক গেমস থেকেই মূলত আধুনিক অলিম্পিক গেমসের ধারণা জন্মে। ১৮৯৪ সালে ব্যারন পিয়ের দ্য কুবেরত্যাঁ সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।
অলিম্পিক চিহ্ন
"অলিম্পিক স্তবগান", সরকারী ভাবে "অলিম্পিক স্তোত্র" অলিম্পিক পতাকার উত্তোলনের সময় গাওয়া হয়ে থাকে। এটি 'স্পিরিডন সামারাস' কর্তৃক রচিত হয়েছিল গ্রীক কবি এবং লেখক কোস্টিস পালামাস-এর একটি কবিতা থেকে কিছু শব্দ নিয়ে। কবি এবং গীতিকার দুইজনেই আইওসি'র প্রথম সভাপতি ডিমেট্রিয়াস ভিকেলাস, একজন গ্রীক প্রো-ইউরোপীয় কর্তৃক মনোনিত হয়েছিল। স্তোত্রটি ১৮৯৬ এথেন্স অলিম্পিক গেমস-এর সময় প্রথমবার গাওয়া হয়েছিল, কিন্তু আইওসি স্তোত্রটিকে অলিম্পিক গেমসের সরকারী স্তোত্রের তকমা দেয় ১৯৫৮ সালে। পরবর্তী বছরগুলিতে প্রত্যেকটি আয়োজক দেশ খেলাটির নিজস্ব সংস্করণের জন্য নির্দিষ্ট স্তোত্র জমা দেয়, মার্কিন যুক্তরাষ্ট্রের ক্যালিফোর্নিয়ায় স্কোয়াও ভ্যালিতে ১৯৬০ শীতকালীন অলিম্পিক অবধি।